b'\n_START_ARTICLE_\nMalis historie\n_START_PARAGRAPH_\nMalis historie har altid v\xc3\xa6ret pr\xc3\xa6get af den rolle, omr\xc3\xa5det har spillet i Nordvestafrikas handel.\n_START_SECTION_\nF\xc3\xb8rkoloniale historie\n_START_PARAGRAPH_\nMali var i \xc3\xa6ldre tid en del af de tre kendte vestafrikanske riger, som kontrollerede den transsahariske handel med guld, salt og andre v\xc3\xa6rdifulde varer. Disse kongeriger i Sahel havde hverken klare geopolitiske gr\xc3\xa6nser eller klare etniske grupper. Det tidligste af disse riger var Ghana-riget, som var domineret af soninkerna, en mande-talende befolkningsgruppe. Landet ekspanderede ud over Vestafrika fra 700-tallet frem til 1078, da det blev erobret af almoraviderne._NEWLINE_I 1200-tallet udvikledes Mali-riget, som i 1300-tallet n\xc3\xa5ede sit h\xc3\xb8jdepunkt. Mali var p\xc3\xa5 dav\xc3\xa6rende tidspunkt et knudepunkt for karavanehandelen i det nordlige Afrika, med vigtige handelscentrer som Timbuktu. I 1400-tallet efterfulgtes Maliriget af Songhai-riget. I 1600-tallet faldt Songhai-riget sammen, og omr\xc3\xa5det bestod nu af flere sm\xc3\xa5riger.\n_START_SECTION_\nKolonitiden\n_START_PARAGRAPH_\nI 1880\'erne blev omr\xc3\xa5det erobret af Frankrig. Det fik i 1920 ben\xc3\xa6vnelsen Fransk Sudan og blev indlemmet i Fransk Vestafrika.\n_START_SECTION_\nSelvst\xc3\xa6ndighedstiden\n_START_PARAGRAPH_\nI 1958 fik landet begr\xc3\xa6nset selvstyre inden for Det Franske F\xc3\xa6llesskabs Forbund af 1958._NEWLINE_I 1959 dannede Fransk Sudan, sammen med Senegal, Malif\xc3\xb8derationen._NEWLINE_I juni 1960 br\xc3\xb8d Malif\xc3\xb8derationen med Frankrig. Et par m\xc3\xa5neder senere forlod Senegal konf\xc3\xb8derationen, og Fransk Sudan byttede navn til Mali._NEWLINE_Modibo Keita var den f\xc3\xb8rste pr\xc3\xa6sident i det selvst\xc3\xa6ndige Mali, og han f\xc3\xb8rte en socialistisk politik. P\xc3\xa5 grund af \xc3\xb8konomiske problemer voksede oppositionen mod ham._NEWLINE_I 1968 gennemf\xc3\xb8rtes et statskup, og magten blev overtaget af en milit\xc3\xa6rjunta under ledelse af l\xc3\xb8jtnant, senere general, Moussa Traor\xc3\xa9. Det tidligere eneste parti Union Soudanaise blev opl\xc3\xb8st. I 1976 dannede Traor\xc3\xa9 partiet Malis demokratiske folkeunion og i 1979 blev han valgt til pr\xc3\xa6sident. I 1985 blev han genvalgt. I denne periode havde landet gode forbindelser med Sovjetunionen._NEWLINE_I 1986 blev indg\xc3\xa5et en aftale med nabolandet Burkina Faso om en omtvistet gr\xc3\xa6nse._NEWLINE_I 1990 kom det til sammenst\xc3\xb8d mellem regeringstropper og tuareger._NEWLINE_I 1991 gennemf\xc3\xb8rtes et nyt milit\xc3\xa6rkup, som afsluttede mange \xc3\xa5rs diktatur, og i 1992 afholdtes Malis f\xc3\xb8rste demokratiske pr\xc3\xa6sidentvalg, som blev vundet af Alpha Oumar Konar\xc3\xa9. I 1997 genvalgtes pr\xc3\xa6sident Konar\xc3\xa9, som fortsatte med at gennemf\xc3\xb8re politiske og \xc3\xb8konomiske reformer og at bek\xc3\xa6mpe korruption. If\xc3\xb8lge Malis forfatning m\xc3\xa5 en pr\xc3\xa6sident ikke sidde mere end to perioder, hvilket Konare fulgte og gik af i 2002. I 2002 valgtes Amadou Toumani Tour\xc3\xa9 som ny pr\xc3\xa6sident. Tour\xc3\xa9 genvalgtes som pr\xc3\xa6sident \xc3\xa5r 2007 og skulle derfor v\xc3\xa6re afg\xc3\xa5et efter h\xc3\xb8jst to mandatperioder, i forbindelse med det planlagte pr\xc3\xa6sidentvalg den 29. april 2012._NEWLINE_Den 22. marts 2012 tog imidlertid en milit\xc3\xa6rjunta magten ved et statskup, indtog pr\xc3\xa6sidentpaladset, tilfangetog flere regeringsmedlemmer og udr\xc3\xa5bte Nationalkomit\xc3\xa9en for demokratiets oprettelse under ledelse af kaptajn Amadou Sanogo. Som f\xc3\xb8lge af milit\xc3\xa6rkuppet indefr\xc3\xb8s nabolandene Malis formuer og indledte en blokade af Mali. Juntaen begrundede magtovertagelsen med regeringens manglende evne til "at forsvare nationen" mod tuareg-guerillaen MNLA, som ville danne en egen stat i det nordlige Mali. Opr\xc3\xb8rerne indtog Timbuktu, Kidal og Gao. De var i begyndelsen allierede med islamistgruppen Ansar al-Din men islamisterne startede senere i v\xc3\xa6bnet konflikt med tuareg-opr\xc3\xb8rerne og drev dem ud af omr\xc3\xa5det._NEWLINE_Efter pres fra den regionale samarbejdsorganisation ECOWAS blev kuplederen Sanogo tvunget til at g\xc3\xa5 af mod, at pr\xc3\xa6sident Tour\xc3\xa9 afsagde sig sine magtkrav. Konstitutionsdomstolen uds\xc3\xa5 Dioncounda Traor\xc3\xa9 til midlertidig pr\xc3\xa6sident. _NEWLINE_Traore blev overfaldet p\xc3\xa5 sit kontor den 21. maj og fik skader i hovedet. Han flygtede der efter til Paris og vendte ikke tilbage f\xc3\xb8r et par m\xc3\xa5neder senare. Traore har siden ladet anvende t\xc3\xa5regas mod demonstranter som, p\xc3\xa5 hovedstadens gader, har kr\xc3\xa6vet hans afgang._NEWLINE_Tirsdag den 11. december 2012 gik Cheik Modibo Diarra af efter et statskup.'